**የኩኩኔት ዲጅታል ኃላ.የተ.የግል ማህበር 6ኛ ሳምንታዊ ስብሰባ ቃለ ጉባኤ**

**ቀን፡ሰኔ 18/2014 ዓ.ም**

**የስብሰባው ቦታ፡በበይነ መረብ (ዙም)**

**በስብሰባው ላይ የተገኙ፡-**

1.ሰለሞን አባተ (ዶ.ር)

2.መረሳ አድሀና

3.ቴዎድሮስ አዘዘ

4.ሙሉቀን አባተ

5.ለምለም ታጀበ

6.ፍቅርተ አባተ

7.ሸዋዩ ሀብቴ

8.አይናዲስ ታደለ (ቃለ ጉባዔ ያዥ)

**የስብሰባው አጀንዳዎች፡-**

**1.የሳምንቱ የድርጅታችን ዋና ዋና የስራ ክንውኖች ሪፖርት፡-**

በሳለፍነው ሳምንት ውስጥ የተከናወኑ ዋና ዋና ተግባራት ሪፖርት በመረሳ በሚከተለው መልኩ ጠቅለል ተደርጎ ቀርቧል፡፡

* የድርጅታችንን ንግድ ፈቃድ ጉዳይ በማጠናቀቅ ሕጋዊ የድርጅታችን ማህተም ተቀርፀዋል፤
* አስፈላጊ የሆኑ አምስት ሕጋዊ ደረሰኞች ታትመዋል ማለትም (የገቢ፣የሽያጭ፣የዊዝሆልዲን ታክስ ወይም 2 ፐርሰንት፣የክሬዲት ሽያጭ ደረሰኞች)፤
* በገቢዎች ሚኒስቴር ምስራቅ አዲስ አበባ በተዘጋጁ ሁለት ስልጠናዎች ላይ በመሳተፍ እንዴት ታክሶችን online ሪፖርት ማድረግ እንዳለብንና መሰረታዊ የሆኑ እና ለአዳዲስ /ጀማሪ ድርጅቶች ስለታክስ ማወቅ የሚገባን ጉዳዮችን ስልጠና አግኝተናል፤
* የተንቀሳቃሽ ሂሳብ/ቼክ አካውንት ተከፍቷል፤
* የ 2S ስራ ተጀምሯል፤
* የ MABSR የስልጠና 4ኛው እና የመጨረሻው ክፍል በቪዲዮ ተቀርጾ ለአባላት በቴሌግራም ቻናላችን ተላልፏል፤
* የተርሚኖስ ትምህርት ቤት ጉዳይን በተመለከተ የደረሱበትን ጉዳይ ለማጣራት በተደጋጋሚ ስልክ ደውለናል ነገር ግን ጥሪ አይመልሱም፤
* የኢንፎርሜሽን ቴክኖሎጂ ሚኒስቴር ባዘጋጀው የስልጠና ውድድር ላይ ተሳታፊ ሆነናል፤
* የውስጥ አባላት አቅም ግንባታ ዙሪያ በተሰጠው ስልጠና መሰረት ሸዋዩ የዳታ ቤዝ ሥራዎችን አከናውናለች፤
* እንደ ተቋም ሊኖረን የሚገባና ደንበኞቻችን/ ተጠቃሚዎች በቀላሉ ሊይዙት የሚችሉት የስልክ መሥመር ማውጣት የሚገባን ቢሆንም እንቅስቃሴ ጀምረናል ይሁንና ለፈለግነው የደረሰኝና ማኅተም ዝግጅት ስላልደረሰልን በመረሳና በሸዋዬ ስልክ ቁጥር ደረሰኙ እንዲታተም አድርገናል፡፡ ወደፊት ግን የምናስተካክለው ይሆናል፡፡

**2.በአባላት የሚቀርብ አጭር የሳምንት ክንውን ሪፖርት**

* **ቴዲ**፡- ባሳለፍነው ሳምንት ውስጥ የ 2S ልማት ተጀምሯል፣በጥሩ ሂደት ላይ እንዳለና ሌሎች የሚቀሩ ተግባራትን እየሰራን ለአባላት እናሳውቃለን፤
* **ፍቅርተ**፡-ገና በድርጅቱ ውስጥ አዲስ እየገባች መሆኗን በመግለፅ አንዳንድ የገበያ ስራዎችን ማፈላለግ እና ለድርጅታችን ሞዴል ሊሆነን የሚችል ለማስታወቂያ የሚጠቅሙንን እና እንዴት ማስታወቂያዎችን መስራት እና ማውጣት እንዳለብን በማንበብ እና ወደእኛ በመቀየር እንዴት መጠቀም እንደምንችል እየሰራች መሆኗን ገልፃለች፤
* **ሙሌ**፡-ከላይ ቴዲ በገለፀው ሀሳብ ላይ አብረው እየሰሩ መሆኑን በመግለፅ የ 2S ሰንጠረዦችን እንደቀረፁ፣የሚሰሩባቸውን ፕላትፎርሞችን ወጥነት እንዲኖረው እየሰሩ መሆኑን ገልጸዋል፤
* **ሸዋ**፡-የተለያዩ የውስጥ አቅም ግንባታ መሰረታዊ ስልጠናዎችን በመውሰድ ዳታ ቤዝ መመስረት እንደቻለች እና 6 ዳታ ቤዞችን፣140 ሰንጠረዦችን፣1222 ኮለመኖችን ሰርታለች፤
* **ለሚ**፡-በዋናነት ሁለት ዓይነት ፕሮፖዛሎችን በማዘጋጀት(የውድድር እና የውስጥ/ለአባላት የሚሆን የስልጠና) አዘጋጅታለች፤የመጀመሪያው MiNT ባወጣው የማወዳደሪያ መስፈርት መሰረት የውድድር ፕሮፖዛል በጥሩ ሁኔታ በማዘጋጀት ተሳታፊ እንድንሆን ተደርጓል፤የሁለተኛው በድርጅታችን ውስጥ ባሉት መተዳደሪያ ደንቦች እና ሌሎች ስለድርጅታችን ጠቅለል ያለ ጉዳይ አባላት ማወቅ የሚጠበቅባቸውን ጉዳዮች በተመለከተ የስልጠና ፕሮፖዛል አዘጋጅታለች፤
* **አዲስ**፡- ለኩኩኔት ድጅታል በጣምራ የሚንቀሳቀስ የባንክ ተንቀሳቃሽ ሂሳብ/ቼክ አካውንት ከሶል ጋር በመሆን ከፍተናል፣የቼክ ትዕዛዝም ሰጥተናል፤(ኩኩኔት ዲጅታል ኃላ.የተ.የግ.ማህበር የኢትዮጵያ ንግድ ባንክ ተፈራ ድጋፊ ቅርንጫፍ የሂሳብ ቁጥር 1000483983623 በሚል)፤
* **ሶል፡**-የ 2S ልማት ከቴዲ እና ሙሌ ጋር በመሆን እየሰራን ነው፤የባንክ አካውንት ከፍተናል፤የ MABSR ስልጠና 4ኛ ክፍልን በማዘጋጀት በቴሌግራም ቻናላችን ቀርቧል፤ዌብሳይት የማስተካከልና እንዲሰራ የማድረግ ስራ ተከናውኗል፤ ለሸዋ ዳታቤዝ ላይ ስልጠና ድጋፍ በመስጠት የዳታቤዝ ስራ እንድተሰራ ማድረግ ተከናውኗል፤
* ከላይ በተነሱት የስራ ክንውኖች እና ሌሎች ገንቢ አስተያየቶች ተሰጥተዋል፤ሁሉም አባላት በተከናወኑት ተግባራት ላይ ከ10 ውጤት በመስጠት በአማካይ ለሳምንቱ የተሰጠ ነጥብ 7.6 ከ 10 በመስጠት ለሚቀጥለው ሳምንት ከዚህ በተሻለ ነጥብ ሰርተን እንደምንመጣ ተወያይተናል፡፡

**3.የፍቅርተ አባተ በድርጅቱ ውስጥ የሚኖራት ተግባርና ሃላፊነት በተመለከተ፡-**

* የኩኩኔት ዲጅታል ተቋም በዲጅታል ገበያው ላይ ከፍ ብሎ እንዲታይ ከመረሳ ጋር በመሆን በትጋት ትሰራለች፤
* በኩኩኔት ዲጂታል ለሚሰሩ ስራዎች እንደአስፈላጊነቱ ክላውድ/በራሳችን ሰርቨር ላይ በማስቀመጥ እንድናከናውን የሚረዳንን በውጪ ሃገር ለሚኖረን ከክፍያዎች ጋር በተያያዙ ጉዳዮች ላይ በትጋት በትብብር ትሰራለች፤
* በተለያዩ ማህበራዊ ሚዲያዎች ጥሩ ጥሩ ማስታዎቂያዎችን ከሌሎች ትልልቅ እና አለማቀፍ ተቋማት ተሞክሮ እና የኩኩኔት ዲጅታል ፈጠራዎችን በመጨመር ድራፍት በማድረግ ካሉን የሶፍትዌር ባለሙያዎች ጋር በመሆን ታከናውናለች፤
* ያሉንን የማህበራዊ ሚዲያዎች ዌብሳይታችንን፣ ዩቱዩብ ገጻችንን ጨምሮ ጥራት ባለው እና ተወዳዳሪ በሆነ መልኩ እንዲሰራ ማድረግ/ማስደረግ
* ከላይ ባሉት ተግባራት እና ሃላፊነቶች በተመለከተ ጥያቄ እና አስተያየቶችንን በመስማት አባላት ተስማምተዋል፡፡

**4.የሚቀጥለው ሳምንት ዋና ዋና ዕቅዶቻችን፡-**

* **የሶል ቡድን(የሶፍትዌር ልማት ቡድን) ዕቅዶች**
* በ 2S ዙሪያ በተጀመሩት ስራዎች ላይ የሚቀሩትን ተግባራት ወጥነት ባለው መልኩ በማዘጋጀት ስራውን ከ50-60% በማድረስ ሪፖርት ለአባላት ማቅረብ( ቴዲ፣ሙሌ፣ሶል)፤
* የዌብሳይታችን መልዕክት መጻጻፊያውን እንዲሰራ ማድረግ(ሶል)፤
* ከ ግብርና ምርምር ተቋም የፕላኒንግ ዲፓርትመንት ጋር የተጀመረው የምርምር ትግበራ ማሳለጫ ሶፍትዌር ልማት ላይ የተወሰኑ የማሻሻያ ሥራዎችን መተግበር፣ በተመሳሳይም በሞሊኩላር ማርከር የታገዘ የማዳቀል ሥራ ላይ የተጀመረውን የሶፍትዌር ልማት ሦስተኛ ቨርዥን ማዘጋጀት(ሶል)፤
* ሌሎች አስተዳደራዊ ተግባራት ሲመጡ ውሳኔዎችን ማስተላለፍ(ሶል)፤
* 6 ዳታ ቤዞችን፣88 ሰንጠረዦችን እና 950 ኮለመኖችን ማዘጋጀት(ሸዋ)፤
* **የሽምትሥአ ቡድን (የሽያጭ እና ምክትል ሥራ አስኪያጅ ቡድን)**
* ሦስት ተቋማት ጋር በመሄድ የተሰሩ ስራዎችን ማስተዋወቅ(መረሳ)፤
* ለትምህርት ቤት ሲስተም ሊጠቅም ይችላል የተባሉትን መረጃዎች ሞዴል ከሆኑ ትምህርት ቤቶች መረጃዎችን ለሚመለከታቸው ባለሙያዎች ማጋራት(ፍቂ)፤
* ለድርጅታችን የሚሆኑ ጥሩ ጥሩ የማስታወቂያ ናሙናዎችን ለፌስቡክ እና ሊንክዲን እስከ 3 የሚደርሱ ማቅረብ(ፍቂ)፤
* **የሥማፈ ቡድን(የሥልጠናና ማማከር -----ቡድን)**
* የውስጥ ስልጠና ሰነዶች ዝግጅት(በጽሑፍ፣በድምፅ እና በምስል)

ከላይ በተጠቀሱት የቀጣይ ሳምንት ተግባራት ላይ ውይይት ተከናውኖ ስብሰባው ከምሽቱ \_\_\_\_\_\_\_ ሰዓት ላይ ተጠናቅቋል